laion/Wikipedia-Exotic huggingface dataset:
The Wanted

The Wanted oli Briti-Iiri poisteansambel. Bändis oli viis liiget: Max George, Siva Kaneswaran, Jay McGuiness, Tom Parker ja Nathan Sykes. Nende esiksingel "All Time Low" anti välja juulis 2010 ja jõudis üheks nädalaks Suurbritannia edetabelites esikohale. Nende stuudioalbum "The Wanted" ilmus 25. oktoobril 2010 ja platseerus UK edetabelites neljandale kohale. Teise albumi "Battleground" esimene singel "Gold Forever" anti välja 7. novembril 2011 ja sellelt pärit singel "Glad You Came" oli Suurbritannias kaks ja Iirimaal viis nädalat edetabelite tipus. The Wanted moodustati Jayne Collinsi katsete järel. Bänd hakkas produtsentide Guy Chambersi, Taio Cruzi ja Steve Maciga oma debüütalbumi kallal tööd tegema. Esimene singel "All Time Low" ilmus 2010. aasta suvel ja jäi 17 nädalaks UK Top 40-sse. Teine singel "Heart Vacancy" ilmus 17. oktoobril 2010 ja omanimeline album kaheksa päeva hiljem. 2011. aasta märtsis läks The Wanted oma albumi toetuseks turneele. Töö teise albumi "Battleground" kallal algas jaanuaris 2011. Plaadilt on pärit neli singlit: "Gold Forever", "Glad You Came", "Lightning" ja "Warzone". 2012. aasta algul oli The Wantedil mitu kontserti ka väljaspool Ameerikat, muuhulgas oli bänd Brasiilias Justin Bieberi soojendajaks. Nende uusim lugu "Chasing the Sun" on "Ice Age'i" filmisarja neljanda osa "Ice Age 4: Continental Drift" helireaga. Maximilian Alberto George on sündinud 6. septembril 1988 ja üles kasvanud Manchesteris. Enne muusikaga tegelema hakkamist harrastas ta jalgpalli. Enne The Wantedit oli ta poisteansambli Avenue liige. Nad osalesid 2006. aastal "The X Factoris", kuid nad diskvalifitseeriti, kuna nende ansamblisse kuulus elukutseline muusik. Avenue sai debüütsingliga "Last Goodbye" UK singlite edetabelis 50. kohale, kuid aprillis 2009 läks bänd laiali. Maxi kallim on näitleja Michelle Keegan. Siva Kaneswaran on sündinud 16. novembril 1988 ja üles kasvanud Iirimaal Blanchardstownis Sri Lankalt pärit isa, iirlannast ema ja seitsme õe-vennaga. Tal on ka kaksikvend Kumar Kaneswaran. 16-aastaselt hakkas Siva tegelema modellindusega, tänu millele ta bändi katsetele kutsutigi. Siva kallim on Nareesha McCaffrey. Nathan James Sykes on sündinud 18. aprillil 1993 ja on seega bändi noorim liige. Ta kasvas üles Gloucesteris Abbeydale'is muusikaõpetajast ema ja noorema õega. Ta hakkas juba kuueaastaselt laulma ja esinema ning astus 11-aastaselt teatrikooli. Ta võitis mitu lauluvõistlust ning üritas muuhulgas ka Suurbritanniat juunioride Eurovisioonil esindada, kuid jäi võistlusel kolmandaks. Thomas Anthony Parker on sündinud 4. augustil 1988 ja üles kasvanud Boltonis (linn Manchesteri lähedal). 16-aastaselt õppis Parker kitarri mängima. Ta käis ka "The X Factori" katsetel, kuid ei saanud esimesest voorust edasi. Ta õppis Manchesteri ülikoolis geograafiat, kuid jättis selle muusikategemist eelistades pooleli. Tomi kallim on Kelsey Hardwick. James McGuiness on sündinud 24. juulil 1990 ja kasvanud üles Nottinghamshire'is Newarkis. Ta käis katoliku koolis ja 13-aastaselt läks tantsukooli. Tal on kaksikvend Tom ja veel kolm õde-venda. "The Wanted" (2010) "Battleground" (2011) "The Wanted EP" (2012)
Jäljendamine

Jäljendamine ehk matkimine ehk imiteerimine ehk imitatsioon on käitumine, mille korral isend teeb järgi teise isendi toimimist. mimees onomatopöa peegelneuron mimikri
Makaak

Makaak (Macaca) on perekond esikloomaliste seltsi pärdiklaste sugukonnas ehk vana maailma ahvide seas. Kõik makaagid on sabaga, ainsaks erandiks on peaaegu sabatu (rudimenteerunud sabaga) magot. Makaagid toituvad enamasti puuviljadest, kuid söövad ka seemneid, lehti, õisi ja puukoort. Mõned liigid, näiteks jaava makaak, elatuvad ka selgrootutest ning harva ka väiksematest selgroogsetest. Nii näiteks võib üks lühisaba-makaak süüa aastas ära ligikaudu 70 suurt rotti. Kõik makaagid elavad matriarhaalsetes gruppides, mida juhib dominantne emasloom. Makaake on teada 22 liiki. Fooden, Jack (2007). Systematic review of the Barbary macaque, Macaca sylvanus (Linnaeus, 1758). . : . Kd Zoology. New series No. 113. Chicago: Field Museum of Natural History. Lk 6-7. Guy, Jack (22. oktoober 2019). "Rat-eating macaques could boost palm oil sustainability in Malaysia". CNN. Vaadatud 4.10.2022. Fleagle, John G (2013). Primate Adaptation and Evolution. Academic. Lk 123. "IUCN Punane nimestik". Iucnredlist.org. Vaadatud 5. augustil 2022. Li, C.; Zhao, C.; Fan, P. (25. märts 2015). "White-cheeked macaque (Macaca leucogenys): A new macaque species from Modog, southeastern Tibet". American Journal of Primatology. 77 (7): 753–66. DOI:10.1002/ajp.22394. PMID 25809642. S2CID 31188818.
Kelaino (plejaad)

Kelaino (Κελαινώ, ka Calaeno, Celeno või Celaeno) on vanakreeka mütoloogias üks plejaadidest. Tal olid Poseidoniga pojad Lykos ja Nykteus ning Eurypylos (Eurytos) ja Lykaon. Prometheusele sünnitas ta Lykose ja Chimaireuse. Apollodoros, Bibliotheca, 3.10.1 Skolionid Rhodose Apolloniose teosele Argonautica, 4.1561 Tzetzes Lykophron 132 kohta
Niamh Kavanagh

Niamh Kavanagh (sündinud 13. veebruaril 1968 Finglasis) on iiri laulja, kes võitis 1993. aastal oma kodumaal Millstreetis peetud Eurovisiooni lauluvõistluse. Võidulugu kandis pealkirja "In Your Eyes" ning see tõi Eurovisiooni võidu Iirimaale juba teist aastat järjest. Pärast võitu kadus Kavanagh suurelt lavalt, et pühenduda perele; tal on pojad Jack ja Tom. Pere elab Iirimaal Carrickferguses. Igapäevatööd teeb Niamh Kavanagh pangas. Niamh Kavanagh valiti Iirimaad Eurovisioonile esindama teistki korda – 2010. aastal Oslos, kus tema esitatud ballaad "It's for You" sai finaalis 23. koha.
Lainefunktsiooni kollaps

Lainefunktsiooni kollaps (ingl wave function collapse) on kvantmehaanikas lainefunktsiooni superpositsioonilise oleku üleminek ühteainsasse omaolekusse (eigenstate), kui seda lainefunktsiooni üritatakse vaadelda või mõõta.
Kommunismi must raamat

"Kommunismi must raamat. Kuriteod, terror, repressioonid" (prantsuskeelne originaal "Le Livre noir du communisme: Crimes, terreur, répression") on raamat repressioonidest kommunistlikes riikides. Raamat ilmus 1997. aastal Prantsusmaal kirjastuse Éditions Robert Laffont kaudu, selle autorid on Euroopa teadlased ja toimetaja Stéphane Courtois. Autorid: Stéphane Courtois, Nicolas Werth, Jean-Louis Panné, Andrzej Paczkowski, Karel Bartosek, Jean-Louis Margolin, Rémi Kauffer, Pierre Rigoulot, Pascal Fontaine, Yves Santamaria, Sylvain Boulouque. Eesti keeles ilmus raamat kirjastuses Varrak 2000. aastal, tõlkijad: Marri Amon, Marvi Järve, Tunne Kelam, Tõnis Lukas, Tiiu Relve, Enn Sarv ja Indrek Õis. Eessõna "Varjud maailma kohal" kirjutas Lennart Meri. Raamatul on kaks lisa: "Poliitilised kuriteod SDV-s" (Joachim Gauck ja Ehrhart Neubert) ja "Eesti ja kommunism" (Mart Laar). Stéphane Courtois "Kommunismi kuritööd" Nicolas Werth "Riik rahva vastu: vägivald, repressioonid ja terror NSV Liidus" Stéphane Courtois, Jean-Louis Panné ja Rémi Kauffer "Maailmarevolutsioon, kodusõda ja terror" Andrzej Paczkowski ja Karel Bartosek "Teine Euroopa kommunismi küüsis" Jean-Louis Margolin ja Pierre Rigoulot "Aasia kommunistlikud režiimid: "ümberkasvatamisest" kuni massimõrvadeni" Pascal Fontaine, Yves Santamaria ja Sylvain Boulouque "Arengumaad" Stéphane Courtois "Miks?"
Tahkuranna Naisselts

Tahkuranna Naisselts on 1998. aastal asutatud naisselts. Seltsi tegevuse algusaastail oli esinaiseks Külli Klein, praegu Renate Lind. Naisseltsi põhitegevuseks on erinevate käsitööliikide viljelemine, näituste, käsitööpäevade ning kohalike kultuuriürituste korraldamine. 11. juulil 2009 korraldas Tahkuranna Naisselts Rannarahva käsitööpäeva, kus kokkutulnud said õpitubades teavet ja oskusi kaduma kippuvate käsitööliikide ja -võtete kohta, tutvuda erinevate teemakohaste näituseväljapanekutega ning osta käsitööna valminud esemeid. 20. augustil 2010.aastal Tahkuranna vallas toimunud Hapukurgifestivali korraldajaks oli samuti Tahkuranna Naisselts, koostööpartneriks Pärnu Lahe Partnerluskogu Romantiline Rannatee. Seltsi algusaastatest alates on naisseltsi liikmed olnud kohaliku jaanitule korraldajateks. Traditsioonilisteks üritusteks on kujunenud veel advendilaadad ja heakorratalgud. Naisseltsi eestvõttel ja suures osas talgute korras korrastati endine liivakarjäär Suveaiaks - suviste ettevõtmiste ja pidude pidamise kohaks. Tihedat koostööd teeb Naisselts kohaliku kultuuriseltsi, kooli ja lasteaiaga. Tahkuranna Naisselts asub Tahku Tares, mida momendil veel renoveeritakse ning kohandatakse nii naisseltsi kui ka teiste kohalike seltside ja seltsingute kooskäimiskohaks. Tahkuranna valla koduleht
Mõss Šmidta

Mõss Šmidta on alev Venemaal Tšuktšimaa Iultini rajoonis. Asub Tšuktši mere kaldal Otto Schmidti neeme lähedal. Asula rajati 1931. aastal. 1962. aastast alates on Mõss Šmidta alev. 2008. aastani oli alev Šmidti rajooni keskus. 1989. aastal elas alevis 4587 inimest, 2002. aastal 705, 2010. aastal 1100. Alevi läheduses on kaevandatud tina ja kulda. Asulast vahetult lõunas on lennujaam.
Axel Julius Herlin

Axel Julius Herlin (arvatavasti mitte enne suve 1690. a. Tallinn – 1737 Viru-Jaagupi) oli Eesti vaimulik. Immatrikuleeriti Tartu Ülikooli 19. juulil 1707, õppis Halle Ülikoolis 15. septembril 1710 – 15. augustil 1717. Kutsuti augustis 1719 Viru-Jaakobi koguduse õpetajaks. Õpetajaametisse ordineeriti 25. septembril 1719 (õppis enne ametisse astumist eesti keelt). Oli Viru-Jaakobi koguduse õpetaja aastatel 1719–1737. Herlin on kirjutanud õnnitlusluulet; ta andis välja saksa keelest rootsi keelde tõlgitud pietistlikku kirjandust, mis trükiti Tallinnas ja olid tuntud kui Rääveli traktaadid. Tema isa oli arvatavasti Tallinna Rootsi-Mihkli koguduse õpetaja Peter Herlin. Jürgen Beyer. Pietist tracts in Swedish, printed at Reval/Tallinn in the early eighteenth century: background and bibliographical career.// Ajalooline Ajakiri 2014, lk. 115–135, siin lk. 117–119. Jürgen Beyer. Pietist tracts in Swedish, printed at Reval/Tallinn in the early eighteenth century: background and bibliographical career.// Ajalooline Ajakiri 2014, lk. 115–135, siin lk. 118.
Eesti Ajalehed

AS Eesti Ajalehed oli kirjastusettevõte, mis andis välja ajalehti Maaleht ja Eesti Ekspress. Firma kuulus Tallinna börsil noteeritud Ekspress Gruppi ning sündis Eesti Ekspressi Kirjastuse AS-i ja AS-i Maaleht ühendamisel 1. oktoobril 2009 pärast seda, kui Ekspress Grupp ostis ära Maalehte kirjastanud AS-i Maaleht. Aastal 2011 liideti AS-iga Eesti Ajalehed ka Eesti Päevalehe AS pärast seda, kui Ekspress Grupp oli saanud Eesti Päevalehe AS-i ainuomanikuks. AS Eesti Ajalehed tegutses Tallinnas, aadressil Narva maantee 11e. Ekspress Grupp ühendas 2015. aastal oma tütarettevõtted AS Eesti Ajalehed ja AS Delfi üheks ettevõtteks, mis sai nimeks AS Ekspress Meedia. AS Ekspress Meedia Ekspress Grupp AS Eesti Ajalehed
Peter Herlin

Peter Herlin (12. jaanuar 1652 Kalmar – 14. september 1710 Tallinn) oli Eesti vaimulik. Õppis Kalmari koolis, immatrikuleeriti 16. mail 1675 Turu Ülikooli. Ordineeriti 15. mail 1680 õpetajaks. Oli aastatel 1680–1688 Vormsi Püha Olavi koguduse adjunktõpetaja. Aastatel 1688–1709 oli (kutsuti 12. juulil 1688) Tallinna Rootsi-Mihkli koguduse abiõpetaja, aastatel 1709–1710 õpetaja ja Tallinna linnakonsistooriumi assessor. Osales Tallinnas Eestimaa piiskopi valimisel 28. märtsil 1710 ja hääletas Jacob Langi poolt. Peter Herlin on kirjutanud õnnitlusluulet; tema rootsikeelseid jutlusi on ilmunud ka trükis. Tema äi Jonas Stephan Mystadius oli Vormsi Püha Olavi koguduse õpetaja; vend Gabriel Herlin oli Harju-Risti-, Harju-Madise- ja Tallinna Rootsi-Mihkli koguduse õpetaja; vennapoeg Axel Julius Herlin oli Tallinna Rootsi-Mihkli koguduse abiõpetaja ja Viru-Jaakobi koguduse õpetaja. Liivi Aarma Põhja-Eesti vaimulike lühielulood 1525-1885 Tallinn 2007
Optimaalseisund

Optimaalseisundi teooria (optimal-state theory). Robert Yerkes avastas loomkatsetes, et iga tegevuse keerukuse aste nõuab oma optimaalset aktivatsioonitaset, mille korral on ülesande lahendamine maksimaalselt efektiivne (Yerkesi-Dodsoni reegel). Rakendatuna inimesele: kui aktivatsiooni aste on alla optimaalse, siis inimesel on igav, juhul kui aga aktivatsioon on liialt suur, siis inimene on ängistuses (Daniel Berlyne). Tegevuses juhindub inimene optimaalsest lahknevusest (incongruity). Igal inimesel on oma aktivatsiooni tase, millest väikesed lahknevused tunduvad meeldivate ja stimuleerivatena. Suured lahknevused aktivatsiooni tasemest on aga hirmutavad ja ängistust tekitavad.
Tahkuranna kogudus

EELK Tahkuranna kogudus on luterlik kogudus Tahkurannas. Kogudus kuulub Pärnu praostkonda. Koguduse hooldajaõpetaja on Tauno Teder, organist Mall Karp. Juhatuse esimees on Piret Linnumäe. Jumalateenistused on kuu esimesel pühapäeval algusega kell 9.30 Tahkuranna kiriku käärkambris (kirik hävis sõjas).
Iultin

Iultin on endine alev Venemaal Tšuktšimaal. Asula tekkis 1937. aastal avastatud tina- ja volframimaagi leiukoha juurde. 1989. aastal oli elanike arv 3120. 1995. aastal jäeti asula maha. http://www.iultin.ru/ Fotod asulast
Ülevõtmine

Ettevõtte ülevõtmine on ettevõtte ostmine teise ettevõtte poolt. Sõbralik ülevõtmine on ülevõtmine, mille puhul ülevõtja (pakkuja) informeerib ülevõtusoovist ja tehingutingimustest ülevõetava ettevõtte juhtkonda ning viimane kaalub tehingut aktsionäride huvisid silmas pidades. Ülevõtmise eest võidakse tasuda raha või aktsiatega. Vaenulik ülevõtmine on ülevõtmine, mille puhul ülevõtja ülevõetava ettevõtte juhtkonnaga oma soove ja tehingutingimusi ei aruta või jätkab tehingut ülevõetava ettevõtte juhtkonna vastuseisust hoolimata. Vaenulik ülevõtmine tuleb kõne alla börsil kaubeldava ettevõtte puhul. Võimendatud ülevõtmine ehk võimendatud väljaost on võõrvahenditega finantseeritud ülevõtmine.
PricewaterhouseCoopers

PricewaterhouseCoopers (lühendatult PwC) on üks maailma suuremaid nõustamis- ja audiitoriettevõtteid. Ettevõttel on kontor ka Eestis. PwC asutati 1998. aastal Price Waterhouse ja Coopers & Lybrandi ühinemisel. 2009. aastal teenis ettevõte 26,6 miljardit USA dollarit kasumit. Töötajaid oli PwC-l toona 163 000. Ettevõtte veebileht
WALL·E

"WALL·E" on arvutiga tehtud animafilm ettevõttelt Pixar. Filmi lavastas Andrew Stanton. Film esilinastus 23. juunil 2008, sai suure piletitulu ja palju heakskiitvaid hinnanguid. Film on jooksnud Eesti kinodes. Eesti keelde dubleeriti "WALL·E" helistuudios Orbital Vox, dublaaži režissöör oli Veiko Anvelt. Teleekraanil on seda näidanud TV3. Lugu jutustab robotist nimega WALL·E, kes on loodud koristama inimestest hüljatud maakera tuleviku jaoks. Ühel päeval armub ta valgesse robotisse EVE-i, kes on saadetud Maale, et leida taimi või nende algeid. WALL·E peab järgnema EVE-ile kosmosesse inimeste kosmoselaeva, kust saab alguse seiklus, mille jooksul ei tohi nad üksteist silmist lasta. WALL·E / M-O – Ben Burtt EVE – Elissa Knight Kapten – Jeff Garlin Shelby Forthright, BnL CEO – Fred Willard AUTO – MacInTalk John – John Ratzenberger Mary – Kathy Najimy Laeva pardakompuuter – Sigourney Weaver "BURN·E" – lühianimatsioon valguse loomisest galaktikas "Presto" – lühianimatsioon Filmist välja jäänud stseenid Animafilmi helindamine. Ülevaade helirežissöör Ben Burtti tööst Režissöör Andrew Stantoni kommentaarid Animafilm võitis 2009. aastal Oscari parima joonisfilmi kategoorias ning laulule "Down To Earth" (Peter Gabriel, Thomas Newman) anti samal aastal Grammy auhind. WALL-E Filmidest ja muusikast [hinne 10/10], 14. juuni 2008 WALL•E Filmisilm [hinne 4/5], 25 oktoober 2008 WALL•E Trash Can Dance [hinne 7/10], 23. november 2008 WALL-E (2008) Liina Weblog, 8. jaanuar 2009 WALL•E Fletchu... ja filmid [hinne 4/10], 23. jaanuar 2009 WALL•E Ninja Roboti filmiblogi [hinne 6/6], 10. veebruar 2009 WALL-E. Delfi Täheke, 14. august 2008
Markii de Sade

Markii de Sade [dö saad] (prantsuse keeles Marquis de Sade; õieti Donatien Alphonse François de Sade; 2. juuni 1740 – 2. detsember 1814) oli prantsuse aristokraadist kirjanik ja filosoof, kes on tuntud kui libertiin oma seksuaalsuse ja eluviiside tõttu. Tema teosed sisaldavad ohtralt vägivalda ja pornograafiat, kuid kes on kirjutanud ka rangelt filosoofilisi teoseid. Markii de Sade'i nimest on tulnud sõna "sadism". Markii de Sade'i looming on tugevalt mõjutanud 20. sajandi kultuuri ja kirjandust. Tema teoste põhjal on tehtud palju filme, kirjutatud näidendeid, loodud kujutava kunsti teoseid jpm. Simone de Beauvoir on teda nimetanud eksistentsialismi eelkäijaks; Guillaume Apollinaire'i meelest oli ta "kõige vabam inimene, kes iial on elanud"; Salvador Dalí on illustreerinud tema teoseid jne. Pier Paolo Pasolini film "Salò o le 120 giornate di Sodoma" ("Salò ehk Soodoma 120 päeva"; 1976) kuulub maailma filmikunsti tippteoste hulka. Ivan Turgenev, kes pidas poleemikat Fjodor Dostojevskiga, iseloomustas viimast oma kirjavahetuses kui "vene markii de Sade'i". "Dialogue entre un prêtre et un moribond" ("Dialoog preestri ja surija vahel"; 1782) "La vérité" ("Tõde"; 1787) "Historiettes, contes et fabliaux" ("Lookesed, jutud ja fabliood"; 1788) "Les crimes de l'amour" ("Armastuse roimad"; 1788) "Justine ou les Malheurs de la vertu" ("Justine ehk Vooruse õnnetused"; kirjutatud 1787, avaldati 1791) "La philosophie dans le boudoir" ("Filosoofia buduaaris"; 1795) "Les 120 journées de Sodome" ("Soodoma 120 päeva"; 1785) "La nouvelle Justine" ("Uus Justine"; 1797) "Histoire de Juliette" ("Juliette'i lugu"; 1801) Donatien Alphonse François de Sade. Justine ehk Vooruse õnnetused. Tõlkinud Kristiina Ross. etf 1993. ISBN 9985-804-01-5. Teine trükk: Eesti Keele Sihtasutus 2001. ISBN 9985-811-28-3. Marquis de Sade. Soodoma 120 päeva. Ilmus järjejutuna ajakirjas Maaja. Kalev Suik, "Markii de Sade: mees, kelle naljast sai alguse Suur Prantsuse Revolutsioon" (raamatu "Justine" arvustus) – Postimees 30. juuli 1993, lk. 7 Albert Camus, "Mässav inimene". Tõlkija Leena Tomasberg. Vagabund, Tallinn 1996, lk. 60-75 Gérard Badou, "Renée Pélagie, markiis de Sade" (markii de Sade'i abikaasa elulugu). Prantsuse keelest tõlkinud Kaja Riesen. Olion, Tallinn 2005 Marquis de Sade (prantsuse keeles) Maison de Sade Markii de Sade – Soodoma 120 päeva ehk kõlvatuse kool
Gustav Albert Haller

Gustav Albert Haller (22. aprill 1871 Peterburi – 4. november 1947 Trebel, Saksamaa) oli Eesti vaimulik. Õppis Püha Anna koolis Peterburis. Aastatel 1890–1895 õppis ta Tartu Ülikoolis usuteadust ja ajalugu. Oli prooviaastal Koeru, Hageri ja Narva Aleksandri koguduses. Ordineeriti 30. märtsil 1897 õpetajaks. Oli aastatel 1897–1898 Martna Püha Martini koguduse adjunktõpetaja ja 1898–1937 sama koguduse õpetaja, olles ühtlasi aastatel 1914–1921 ka Ranna-Lääne praostkonna praost ja 1921–1935 Lääne praostkonna praost. Lisaks oli ta Kiriku Keskkassa korraldaja ja esimees. Jäi aastal 1937 emerituuri. 1939. aastal lahkus Saksamaale. Suri 1947. aastal Trebelis Lüchowi lähedal (Lüchow-Dannenbergi kreisis Alam-Saksi liidumaal). Tema äi Johann Franz Nerling oli Järva-Madise Püha Matteuse koguduse õpetaja, tema väimees Herbert Konstantin Johannes Lieberg oli Pöide, Nissi ja Kaarma Peeter-Pauli koguduse õpetaja. Die Pastoren des Konsistorialbezirk Estland 1885-1919. Böhlau Verlag Köln Wien Konrad Veem. Eesti Vaba Rahvakirik. Dokumentatsioon ja leksikon. EVR, Stockholm, 1988 Gustav Albert Haller Eesti biograafilises andmebaasis ISIK
Pjotr Veliki

Pjotr Veliki (vene keeles Пётр Великий 'Peeter Suur') on Venemaa Kirov-klassi ristleja ja Venemaa Põhjalaevastiku lipulaev. Laeval on tuumajõuseade ja arvukas relvastus. Tegemist on neljanda laevaga oma klassist. Laeva algne nimi oli Kuibõšev, hiljem Juri Andropov. Kuna laeva moderniseerimine võib osutuda väga kulukaks, siis on arutlusel selle väljaarvamine teenistusest. http://www.globalsecurity.org/military/world/russia/1144.htm Projekti 1144 rasked tuuma-raketiristlejad vene keeles "Venemaa võib maailma suurima tuumaristleja maha kanda" ERR, 21. aprill 2023 Vene aseminister: allveelaeva Kursk ei uputanud ristleja Pjotr Veliki Delfi, 12. september 2000 Laevatehas: "Pjotr Veliki" seisund on normaalne Eesti Päevaleht, 24. märts 2004
Igor Schvede

Igor Schvede (sündinud 5. detsembril 1970 Prahas) on endine Eesti mereväelane, auastmelt kontradmiral. Alates 1986. aastast teenis Nõukogude Liidu mereväes, kus õppis esmalt Leningradis Nahhimovi mereväekoolis ja seejärel Frunze nimelises kõrgemas mereväekoolis elektromehaanika erialal. 1993. aastal liitus Eesti kaitsejõududega. Oli üks Eesti mereväe taasloojaid ja esimesi ülesehitajaid alates 1993. aasta suvest. 1994. aastal määrati Schvede Mereväe abilaeva Ahti komandöriks ja 1997. aastal miinilaeva Sulev komandöriks. 1998. aastal määrati Miinilaevade divisjoni ülemaks. 2002. aastal teenis ta välismissioonil Afganistanis. 2003–2004 õppis Tartus Balti Kaitsekolledžis. 9. augustist 2007 kuni 23. juulini 2012 oli Schvede mereväe ülem. 2012 lõpetas ta Mereväe Juhtimiskolledži USA-s. Pärast mereväe ülema kohalt lahkumist sai mereväekapten Schvedest Kaitseväe peastaabi ülema asetäitja. Aastail 2013–2016 oli Schvede Kaitseväe peastaabi ülem. 2016. aasta suvest 2021. aasta juulini oli ta Eesti sõjaline esindaja Euroopa Liidu ja NATO juures. Alates augustist 2021 on reservis. Igor Schvede kuulub aastast 2022 Reformierakonda. Ta kandideeris 2023. aasta valimistel Riigikokku, kogus valimisringkonnas nr 3 (Tallinna Mustamäe ja Nõmme linnaosad) 601 häält ning ei osutunud valituks. 1998 Mereväe Rist 1998 Kaitseväe teeneterist riigikaitseliste teenete eest 2005 Kotkaristi IV klassi teenetemärk 2000 Kaitseministeeriumi hõbe-rinnamärk 2004 Kaitseministeeriumi kuld-rinnamärk 2013 Kaitseväe Peastaabi teeneterist 2011 Mälestusmedal "10 aastat taastatud kaitseväge" "Kes? Mis? Kus?" 2008, lk. 129 Kaptenleitnant Sepper võttis üle mereväe juhtimise ERR uudised, 23.07.2012. Kaitseminister nimetas ametisse kaitseväe kolm tippjuhti, ERR uudised
Indrek Sirel

Indrek Sirel (sündinud 16. jaanuaril 1970 Tallinnas) on Eesti kaitseväelane (kindralmajor), kes aastatel 2007–2012 oli maaväe ülem ja 2016–2021 kaitseväe juhataja asetäitja. Alates 1. augustist 2024 juhib ta diviisi. 1991. aastal lõpetas Indrek Sirel Moskvas sõjakooli ja teenis hiljem Nõukogude armees rühmaülemana. 1993. aastal liitus Sirel Eesti Kaitseväega, teenides aastail 1993–1999 kõigepealt Alfa kompanii ülemana Kalevi üksik-jalaväepataljonis, siis kompaniiülemana Põhja üksik-jalaväekompaniis, pataljoniülemana Viru üksik-jalaväepataljonis ja erinevatel ametikohtadel Kaitseväe peastaabi operatiivosakonnas. Vahemikus 1999–2000 osales Sirel Ameerika Ühendriikide relvajõudude Fort Leavenworthi baasis juhtimis- ja kindralstaabi kursustel. 2001–2004 teenis Sirel Kaitseväe peastaabi operatiivosakonna jaoskonna ülemana ja hiljem ka analüüsi- ja planeerimisosakonna ülema asetäitjana. 2003. aastal lõpetas Sirel Soome Riiklikus Kaitseakadeemias nn "eesti erikursuse". 2004.-2005. aastal teenis Sirel Afganistanis ISAF-i staabi mitmeriigivägede ühendoperatiivosakonna (CJ3) planeerimisohvitserina, olles ühtlasi ISAF-i Eesti kontingendi rahvuslik vanem. Aastail 2005-2006 oli Sirel Scoutspataljoni ülem. 2006. aastal määrati ta Maaväe staabi ülemaks ja vahemikus 2007–2008 täitis ta maaväe ülema ülesandeid, kuni määramiseni maaväe ülemaks 2008. aastal (teenis ametis kuni 2012. aastani). 2009. aastal lõpetas ta Ameerika Ühendriikide Maaväe Sõjakolledži, omandades magistrikraadi strateegiliste uuringute alal. 2012. aasta lõpus määrati ta teenistusse NATO Brunssumi ühendväejuhatuse väljaõppeosakonna (J7) ülema asetäitjana. Sirel teenis seal kuni 2016. aastani ning vastutas õppuste ja väljaõppeürituste (nt Steadfast Jazz 13 ja Trident Juncture 15) planeerimise eest. 2016. aasta juulis määrati Sirel Kaitseväe juhataja asetäitjaks, ülesandega nõustada Kaitseväe juhatajat haridus-, koolitus- ja arendusküsimustes põhitähelepanuga maaväel. 14. juunil 2021 võttis ameti üle brigaadikindral Veiko-Vello Palm ja Indrek Sirel siirdus edasi kaitseväe sõjaliseks esindajaks NATO ja Euroopa Liidu juures, kus ta oli ametis kuni juuli lõpuni 2022. 1. augustist 2024 juhib ta diviisi. Sirel on abielus ja tal on kaks poega. Tema isa Arvo Sirel (1944–2023) oli Eesti sõjaväelane (kolonel).
Plejaadid (täpsustus)

Plejaadid olid vanakreeka mütoloogias Atlase tütred. Plejaadid on hajusparv Sõnni tähtkujus. Plejaadid on vulkaanirühm Antarktikas. Plejaad